**BESZÁMOLÓ - Tóthné Gál Judit**

**Felsőtárkányi Általános Iskola és Alapfokú Művészeti Iskola**

***Erasmus + program 2014-15 – Exeter - Better English for Teachers Course***

2015. 04.26 – 05. 09. között szakmai továbbképzésen vettem részt három kollégámmal az angliai Exeterben. A kurzus olyan tanárok számára kínál tapasztalatszerzést, akik angoltudásukat kívánják elmélyíteni.

Pályázatunk célja volt angol nyelvi ismereteink és nemzetközi kapcsolataink elmélyítése, mindkét tényező tekintetében ingen sikeresnek bizonyult tanulmányutunk. A kurzuson kiváló tanárok segíttették angol nyelvi ismereteink elmélyítését, a nyelv használatát magabiztosabbá, választékosabbá és kifinomultabbá tenni.

Csoportunk tagjai több európai országból érkeztek (Törökország, Olaszország, Spanyolország/Kanári szigetek), az együtt tanulás nagyszerű lehetőséget biztosított tapasztalatcserére és hogy megismerjük egymást, a különböző európai országok oktatási rendszerét, európai kollégáink munkakörülményeit. A tanfolyam alatt a feladatokat rendszeresen csapatmunkában dolgoztunk ki, az oktatónk a teamek összetételét állandóan változtatta, ezzel is segítve, hogy az ott töltött két hét alatt minél több lehetőségünk nyíljon ismereteink bővítésére.

Programunkban Exeter város és a környék megismerése is szerepelt, tanárunkkal bejártuk a város fő nevezetességeit, sőt megismertetett minket Devon és Cornwall megye több történelmi és földrajzi látványosságával. Szabadidőnkben több közös programot szerveztünk csoporttársainkkal, múzeumokba, kirándulni mentünk.

Személyes szakmai fejlődésem tekintetében rendkívül hasznosnak érzem az utazás alatt szerzett tapasztalataimat, melyeket az iskolai munkám során is tudok majd kamatoztatni.